मुंबई धमाके : ओबामा ने दिया मदद का प्रस्ताव  
ओबामा ने भारत की व्यवसायिक राजधानी मानी जाने वाली मुंबई में बुधवार को हुए जघन्य हमले की निंदा की है।
अमेरिकी राष्ट्रपति बराक ओबामा ने भारत की व्यवसायिक राजधानी मानी जाने वाली मुंबई में बुधवार को हुए जघन्य हमले की निंदा की है। इन विस्फोटों में कम से कम 21 लोग मारे गए और 100 से अधिक लोग घायल हुए।  ओबामा ने एक बयान जारी कर कहा, मैं मुंबई पर हुए इस जघन्य हमले की भर्तस्ना करता हूं। उन्होंने कहा, भारत अमेरिका का एक अच्छा मित्र और सहयोगी है। अमेरिकी जनता संकट की इस घड़ी में भारतीय जनता के साथ है और हम इस घृणित अपराध के दोषियों को कानून की जद में लाने में भारत को सहयोग करने का प्रस्ताव देंगे। उन्होंने कहा, मुंबई के अपने दौरे में मैंने भारतीय जनता की दृढ़ता और लचीलापन को देखा था और मुझे पूरा भरोसा है कि भारत इन दर्दनाक आतंकी हमलों से उबर जाएगा।